open-index/open-wikipedia-markdown huggingface dataset:
Պիանոմանիա

**«Պիանոմանիա»** (), գերմանացի ռեժիսորներ Ռոբերտ Ցիբիսի և Լիլիան Ֆրանկի փաստագրական ֆիլմը դաշնամուրի լավագույն լարողների աշխատանքի մասին։ Ֆիլմը արտադրվել է ավստրիական և գերմանական ֆիրմաների ջանքերով (OVAL Filmemacher WildArt Film)։ Այն էկրան է բարձրացել 2010 թվականի սեպտեմբերի 9-ին։ Մինչ այդ  ֆիլմը մասնակցել է մրցույթների ու փառատոների։

## Սյուժե
Սյուժեի կենտրոնում գտնվում է Պիեռ Լորան Էմարի շարունակական աշխատանքը դաշնակահարների հետ։ Պիեռը նախապատրաստվում էր  ․Բախի Արվեստի ֆուգայի ձայնագրությանը։
Պիանոմանիայի գլխավոր հերոսը որոշում է առանձնահատուկ կերպով ուսումնասիրել Բախի ժամանակաշրջանի երաժշտական գործիքները։ Բայց ճակատագրի կամոք դրամաշնորհ N 109 դաշնամուրը տարվում է Ավստրալիա։ Եվ դա միակ խոչընդոտը չէ, որ հանդիպում է լարողի և նրա հաճախորդի ճանապարհին։ Կնյուպֆերը և Էմարը հանդիպում էին հաճախ, փորձեր էին անում, լարում էին, նվագում և վիճում։ Երբ լարումը դառնում էր մեծ Կնյոպերը դա թուլացնում էր կատակով։
Մի անգամ աշխատասենյակում հայտնվում է մի փոքր երազկոտ երաժիշտ՝ ջինսով ու սպորտային հագուստով։ Նա` համաշխարհային մակարդակի աստղը՝ Լան Լանը, մոտ օրերս տալու էր համերգ Ավստրիայում՝ Վիեննայում, բայց նրա գործիքի հնչողությունը  անբավարար էր։ Անբացատրելի լարված ռեժիմը երաժշտին թույլ չէր տվել  հաճախակի հանդիպել Կնյուպֆերի հետ։ Բայց լարողին հաջողվում է Լան Լանի համար գտնել անթերի դաշնամուր, և հանդիսատեսը վիրտուոզին դիմավորում է ծափահարություններով։

## Նկարահանող խումբ
* Ռեժիսոր Լիլիան Ֆրանկ և Ռոբերտ Ցիբիս
*Սցենարի հեղինակ Լիլիան Ֆրանկ և  Ռոբերտ Ցիբիս
* Օպերատոր  Ռոբերտ Ցիբիս և Եժի Պապաչ
*Կոմպոզիտոր Մատիաս Պետշե 
* Մոնտաժ Միշել Բարբին

## Ճանաչում
Ֆիլմը մասնակցել է շատ միջազգային կինոփառատոների և մրցույթների, այդ թվում 32-րդ մոսկովյան միջազգային կինոփառատոնին։
2009 թվականին Պիանոմանիան մրցանակ է շահել Լոկարնոյի կինոփառատոնում ավստրիական ֆիլմերի լավագույն մոնտաժի համար և եղել է  եվրոպական ակադեմիայի լավագույն փաստագրական ֆիլմը։
2010 թվականին  շահել է «Ոսկե դարպաս» մրցանակը Սան -Ֆրանցիսկոյի Միջազգային կինոփառատոնում։

## Ծանոթագրություններ

## Արտաքին հղոումներ
* Официальный саит на немецком языке
* Официальный саит на английском языке 
* «Пианоманиа» на саите Internet Movie Database
*
*
*
*
*The New York Times: ''Pianomania: A Master of the Piano Whose Performances Receive No Applause''
*The Guardian: ''Pianomania''
*Los Angeles Times: ''Movie review: 'Pianomania'''
*Variety: ''Review: 'Pianomania: In Search of the Perfect Sound'''
*About.com: ''Pianomania – Movie Review – 2011 – Making Great Music: Steinway At Play'' 

Կատեգորիա:2000-ականների անգլերեն ֆիլմեր
Կատեգորիա:2009 ֆիլմեր
Կատեգորիա:Ավստրիական վավերագրական ֆիլմեր
Կատեգորիա:Ավստրիական ֆիլմեր
Կատեգորիա:Գերմանական երաժշտական ֆիլմեր
Կատեգորիա:Գերմանական վավերագրական ֆիլմեր
Կատեգորիա:Գերմանական ֆիլմեր
Կատեգորիա:Գերմաներեն ֆիլմեր
Կատեգորիա:Փաստագրական ֆիլմ երաժշտության մասին
Կատեգորիա:2000-ականների գերմանական ֆիլմեր
Կատեգորիա:2000-ականների գերմաներեն ֆիլմեր
Մեյ Դե Սոուսա

**Մեյ Դե Սոուսա** (, ), ամերիկացի երգչուհի և դերասանուհի։

## Կենսագրություն
Նա Չիկագոյի խուզարկուներից մեկի` Ջոն Դե Սոուսայի (1856—1941) և իր կնոջ Քարրիի (1861—1910) աղջիկն է։ Նա նաև ունեցել է կրտսեր եղբայր` Մարվին Դե Սոուսան։ Հանրաճանաչ է դարձել 1898 թվականին, երբ կատարեց Ջոն Կոուգլինի բալլադը` «Dear Midnight of Love»:

1913 թվականին Դե Սոուսան հայտարարեց իր սնանկության մասին։

1918 թվականին Ավստրալիայում կայացած թատերական հյուրախաղերից հետո Դե Սոուսան ավարտեց իր կարիերան,  ամուսնացավ տեղացի բժշկի հետ և տեղափոխվեց Շանհայ։ 1943 թվականին  Չինաստանի երկամյա ճամբարներից հետո նա վերադարձավ ԱՄՆ և սկսեց հավաքարար աշխատել  դպրոցում։ Մահացել է բարեգործական հիմնարկությունում` թերսնման պատճառով, 63 տարեկան հասակում։

## Անձնական կյանք
Մեյ Դե Սոուսան ամուսնացել է երկու անգամ.
* *Իտոն Արթուր Հեյնս*, Նյու Յորքի Նանդա քաղաքի բորսային գործարար։ Նրանք ամուսնացել են 1910 թվականի ապրիլի 24-ին Հարվեստրոնում։ Ասում են, որ  ամուսնու` իրեն հաճախ ծեծելու պատճառով Մեյը բաժանվում է նրանից 1993 թվականին։  
* *Բժիշկ Ուիլյամ Է. Օ’Հարա* (1879-1941), ավստրալիացի վիրաբույժ։ Նրանք հանդիպել են  1918 թվականին, երբ Մեյը հյուրախաղերով հանդես էր գալիս  Ավստրալիայում։ Նրանք ամուսնացել են 1919 թվականին Մելբուրնում, իսկ այլ աղբյուրներում նշում են 1920 թվականը։ Մահացել է 1941 թվականին։

## Ծանոթագրություններ

## Արտաքին հղումներ
* May Alvos De Sousa; findagrave.com
* May De Sousa; Stagebeauty.net 

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:Ամերիկացի դերասաններ
Կատեգորիա:Ամերիկացի դերասանուհիներ
Կատեգորիա:Ամերիկացի երգչուհիներ
Կատեգորիա:Թատրոնի ամերիկացի դերասանուհիներ
Թաիլանդի մարզերի ցանկ

thumb|300px|Քարտեզի վրա պատկերված են Թաիլանդի և Բանգկոկի 75 մարզերը։ 2011 թվականին Նոնգկայ մարզի մի մասից ստեղծվել է նոր՝ Բինգկան մարզը, որն այս քարտեզում չի առանձնացված։
Թաիլանդը պաշտոնապես բաժանված է Բանգկոկ մայրաքաղաքի շուրջ գտնվող 76 մարզերի։

## Թաիլանդի մարզերի ցանկ

## Տես նաև
* Թաիլանդի վարչական բաժանում
* Թաիլանդի քաղաքներ

## Ծանոթագրություններ

Կատեգորիա:Առաջին աստիճանի վարչական միավորներ
Կատեգորիա:Թաիլանդի վարչական բաժանում
Տեխնոլոգիական պարադիգմա

**Տեխնոլոգիական պարադիգմա** (), փոխկապակցված, ընդհանուր տեխնոլոգիական մակարդական ունեցող և սինխրոնապես զարգացող տեխնոլոգիաների ամբողջություն։ Տնտեսության մեջ գերակշռող տեխնոլոգիական պարադիգմաների փոփոխությունը կանխորոշում է գիտատեխնիկական առաջընթացի անհամաչափ զարգացումը։ Տվյալ թեմայի առաջատար հետազոտողների թվում են Սերգեյ Գլազիևը en և Կառլոտա Պերերսը en:

## Ժամանակաշրջաններ
Ընդունված է, որ աշխարհը անցել է տեխնոլոգիական 5 պարադիգմա, իսկ այժմ հասունանում է 6-րդ պարադիգման։ Ռուս հետազոտողներ Վլադիմիր Լեպսկին և Ի.Ա. Պրոխորովը փորձում են կանխատեսել 7-րդ տեխնոլոգիական պարադիգմայի հիմնական հատկանիշները։

 

## Ծանոթագրություններ

Կատեգորիա:Գիտական հեղափոխություն
Կատեգորիա:Գիտության իմացաբանություն
Կատեգորիա:Նորամուծություն
Տիպազա

**Տիպազա** (), Ալժիրի Տիպազա վիլայեթի մայրաքաղաքն է, որտեղ խոսում են բերբերերեն լեզվով։ 
Երբ այն եղել է Հռոմեական կայսրության մի մասը, նրան կոչել են Տիպասա։ Այս ժամանակակից քաղաքը հիմնադրվել է 1857 թվականին և այն հիմնականում ուշագրավ է իր հնագույն ավերակներով և ավազոտ ափամերձ տարածքներով։

## Պատմություն
### Հնագույն պատմություն
Տիպասան եղել է հին Փյունիկյան առևտրային կենտրոն, որը նվաճվել է Հին հռոմեացիների կողմից։ Այնուհետև Մավրետանիայի թագավորության նվաճումների ժամանակ Կլավդիոս կայսրը այն դարձրել է ռազմական գաղութ։

Ապա այն դարձել է մունիցիպում (քաղաք) և կոչվել Քոլոնիա Աելիա Տիպասենսիս։ Ըստ Ստեֆանի Գսելի 4-րդ դարում ունեցել է 20,000 բնակչություն։

Քաղաքը ծառայել է որպես կարևոր քրիստոնեական կենտրոն հռոմեական կառավարության վերջին ժամանակաշրջանում, և այնտեղ կային երեք բազիլիկներ։

Տիպասան ավերվել է Վանդալների կողմից 430 թվականին, սակայն մեկ դար անց այն վերակառուցվել է բյուզանդացիների կողմից։ 7-րդ դարի վերջում քաղաքը կործանվեց Օմայյան ուժերի կողմից և վերածվեց ավերակների։

19-րդ դարում տեղանքը կրկին բնակեցվեց։ Այժմ այն շուրջ 30,000 բնակչություն ունեցող քաղաք է։ Քաղաքը ժամանակակից Ալժիրի կարևոր զբոսաշրջային վայր է, հիմնականում Տիպասայի ավերակների պատճառով։

### Ժամանակակից դարաշրջան
Տիպազայի մոտակայքում, Տիպազայի երկարատև հաղորդիչը Ալժիրի հեռարձակման ընկերությունից հեռարձակում է Channel 3-ի ռադիոհաղորդումներըը  ֆրանսերեն լեզվով։ 252 կՀց երկար հաճախականությունը կարող է լավ ընդունվել Եվրոպայի շատ մասերում։

Քաղաքը և նրա շրջակայքը արևմտյան Ալժիրի բերբերերեն խոսող Chenoua մարդկանց խոշորագույն կենտրոն է։

## Պատկերասրահ

Պատկեր:Tipaza_amphithéâtre.jpg|Հռոմեական անֆիթատրոնի ավերակներ
Պատկեր:Tipaza basilique.jpg|Քրիստոնեական եկեղեցու մնացորդներ
Պատկեր:Tipasa_roman_ruins.jpg|Տիպազայի հռոմեական ավերակներ
Պատկեր:Tipaza Corne d'or.jpg|Corne d'or տուրիստական համալիր
Պատկեր:Tombeau de la Chrétienne.JPG|Մավրետանական արքաների դամբարան


## Տես նաև
* Ալժիր

## Ծանոթագրություններ

## Արտաքին հղումներ
*Տիպազայի թանգարան 
*ՅՈՒՆԵՍԿՕ-յի կայք

Կատեգորիա:Համաշխարհային ժառանգություն Ալժիրում
Մեդիալ գործողություններ

***Մեդիալ գործողությունները*** են կոչվում այն գործողությունները, որորնք բավարարում են  (xy)(zt)=(xz)(yt) նույնությանը։

Դիցուք I\subseteq R որևէ դրական երկարությամբ միջակայք է (փակ, բաց, կիսաբաց, վերջավոր կամ անվերջ)։

Կասենք, որ (\cdot):I^2\rightarrow I երկտեղ գործողությունը ինքնահամընկնող (իդեմպոտենտ)  է, եթե տեղի ունի հետևյալ նույնությունը՝ xx=x:
Կասենք, որ (\cdot):I^2\rightarrow I երկտեղ գործողությունը տեղափոխական է, եթե տեղի ունի հետևյալ նույնությունը՝ xy=yx:

Եթե\circ :I^2\rightarrow I երկտեղ գործողությունը անընդհատ է և խիստ մոնոտոն ըստ երկու փոփոխականների, և տեղի ունի հետևյալ պայմանները՝

(x\circ y)\circ (z\circ t)=(x\circ z)\circ (y\circ t)   (**Մեդիալություն**)

x\circ x=x               (**Ինքնահամընկնում**)

x\circ y=y\circ x      (**Տեղափոխականություն**),

ապա գոյություն ունի k:I\rightarrow R անընդհատ և խիստ մոնոտոն ֆունկցիա այնպիսին, որ x\circ y= k^{-1} \left ( \frac{k(x)+k(y)}{2} \right ), որտեղ k^{-1}:k(I)\rightarrow I ֆունկցիան որոշվում է հետևյալ կերպ՝ k^{-1} (k(x))=x, \forall x\in I:

Եթե N:I^2\rightarrow I երկտեղ գործողությունը մեդիալ է, իդեմպոտենտ, անընդհատ և խիստ մոնոտոն ըստ երկու փոփոխականների, ապա գոյություն ունի այնպիսի k:I\rightarrow R անընդհատ և խիստ մոնոտոն ֆունկցիա և այնպիսի a,b\in R, a+b=1,a,b\neq 1 իրական թվեր, որ N(x,y)=k^{-1} (ak(x)+bk(y))։

Եթե N:I^2\rightarrow I երկտեղ գործողությունը մեդիալ է, անընդհատ և խիստ մոնոտոն ըստ երկու փոփոխականների, ապա գոյություն ունի այնպիսի k:I\rightarrow R անընդհատ և խիստ մոնոտոն ֆունկցիա և այնպիսի a,b,c\in R, ab\neq 0 իրական թվեր, որ N(x,y)=k^{-1} (ak(x)+bk(y)+c)։

## ԳՈՐԾՈՂՈՒԹՅՈՒՆՆԵՐԻ ՄԵԴԻԱԼ ԶՈՒՅԳԵՐ
Դիցուք I\subseteq R ենթաբազմությունը որևէ դրական երկարությամբ միջակայք է (փակ, բաց, կիսաբաց, վերջավոր կամ անվերջ), իսկ M,N:I^2\rightarrow I երկտեղ գործողությունները որոշված են միևնույն I բազմության վրա։ Կասենք, որ M և N երկտեղ գործողությունների (M,N) զույգը մեդիալ է, եթե տեղի ունի հետևյալ նույնությունը՝
N(M(x,y),M(z,t)))=M(N(x,z),N(y,t))։

Դիցուք M,N:I^2\rightarrow I երկտեղ գործողությունների զույգը մեդիալ է, ընդ որում, M-ն ու  N-ն անընդհատ են և խիստ մոնոտոն ըստ երկու փոփոխականների և M-ը մեդիալ է։ Այդ դեպքում N-ը ևս մեդիալ է։

Դիցուք \cdot:I^2\rightarrow I կամայական երկտեղ գործողություն է։ Կասենք որ \cdot  գործողությունը նախամեդիալ է, եթե տեղի ունի հետևյալ նույնությունը՝
(xy)(zx)= (xz)(yx):

Դիցուք \circ,\cdot:I^2\rightarrow I երկտեղ գործողությունների զույգը մեդիալ է, ընդ որում այդ գործողությունները անընդհատ են, խիստ մոնոտոն և նախամեդիալ, իսկ \circ գործողությունը  ինքնահամընկնող է։ Այդ դեպքում \circ և \cdot գործողությունները մեդիալ են։

## Ծանոթագրություններ

Կատեգորիա:Մեդիալ Գործողություններ
Կատեգորիա:Հանրահաշիվ
Գրիգոր Եղիկյան (այլ կիրառումներ)

**Գրիգոր Եղիկյան** անուն-ազգանունը կարող է վերաբերել՝

* Գրիգոր Եղիկյան (հասարակական գործիչ) (1880-1951), հայ հրապարակագիր, հասարակական գործիչ։
* Գրիգոր Եղիկյան (մարտի 24, 1923, Երևան), հայ բանաստեղծ, մանկագիր
Տիփոն

**Տիփոն** (, , *Տուփոն* ), հայտնի է նաև **Տիփեուս** (, *Տիփուեուս*), **Տիփաոն** (, *Տիֆաոն*) կամ **Տիփոս** (), հարյուրգլխանի ահռելի հրեշ հին հունական դիցաբանության մեջ։ Ըստ Հեսիոդոսի՝ Տիփոնը եղել է տիեզերքի բոլոր մարդկանց, ինչպես նաև տիտանների, կիկլոպների ու հեկատոնքեյրների նախամոր՝ Գեայի և դժնադեմ Տարտարոսի որդին։ Մինչ Զևսի կողմից սպանվելը Տիփոնի կինը՝ կես-կին կես-օձ Էքիդնան, բազմիցս հղիանում է՝ լույս աշխարհ բերելով բազմաթիվ հրեշների, այդ թվում՝ երկգլխանի շուն Օրփոին, դժոխային շուն Կերբերին, Լերնեյան Հիդրային և Քիմերային։

Հին հունական դիցաբանության մեջ Տիփոնը հայտնի է դարձել օլիմպիացի Զևսի դեմ մղած մենամարտից հետո։

## Ծանոթագրություններ

Կատեգորիա:Հին հունական առասպելների հերոսներ
Կատեգորիա:Հին հունական դիցաբանության հրեշներ
Կատեգորիա:Հսկաներ
Who Made Who

**Who Made Who**, ավստրալիական AC/DC հարդ ռոք  խմբի ալբոմը՝ թողարկված 1986 թվականին, Սթիվեն Քինգի «Առավելագույն արագացում» ֆիլմի սաունդթրեքը։

## Ալբոմի մասին
Who Made Who ալբոմը ներառում է իր մեջ 3 նոր (գլխավոր երգը և ևս երկու գործիքային ստեղծագործություններ՝ «Chase the Ace» և «D.T.») երգեր, ինչպես նաև խմբի հին հիթերը՝ հինգ երգ Բրայան Ջոնսոնի ժամանակներից (երկու ստեղծագործություն Back in Black, երկու ստեղծագործություն Fly on the Wall, մեկը՝ For Those About to Rock (We Salute You) ալբոմներից) և մեկ երգ Բոն Սկոթի ժամանակներից («Ride On»-ը Dirty Deeds Done Dirt Cheap ալբոմից)։

Ալբոմն համեմատաբար հաջողվել է, և դրա շնորհիվ խումբը վերադարձել է հիթ-շքերթներ Fly on the Wall և Flick of the Switch անհաջող (համեմատած  Back in Black-ի և For Those About to Rock (We Salute You)-ի հետ) ալբոմներից հետո։ «Who Made Who» երգը թողարկվել է որպես սինգլ և նրա համար նկարահանվել է տեսահոլովակ, որն ընդգրկվել է Family Jewels հավաքածուում 2005 թվականին։

## Տեսահոլովակ
Գրեթե ալբոմի հետ միաժամանակ խումբը թողարկել է նաև «You Shook Me All Night Long», «Shake Your Foundations», «Hells Bells» երգերի տեսահոլովակները, ինչպես նաև «For Those About to Rock (We Salute You)»-ի տեսահոլովակը՝ կենդանի կատարմամբ՝ ձայնագրված Դետրոյթի համերգի ժամանակ, 1983 թվականին։

## Ստեղծագործությունների ցանկ
Անգուս Յանգի, Մալքոլմ Յանգի եւ Բրայան Ջոնսոնի բոլոր երգերի բառերը եւ երաժշտությունը, բացառությամբ նրանց, որտեղ նշված են ուրիշներ։

Ալբոմի ձայնագրման ժամանակ ձայնագրվել են ևս 5 գործիքային ստեղծագործություններ, որոնք չեն թողարկվել ալբոմում, բայց զետեղվել են «Առավելագույն արագացում» ֆիլմում։
Բոլոր երգերը գրված են Անգուս Յանգի և Մալքոլմ Յանգի կողմից։

# «Death City»
# «Bad Boy»
# «Contre Attack»
# «Scared»
# «Humans Here»

### Տեսահոլովակ
# «Who Made Who»
# «You Shook Me All Night Long»
# «Shake Your Foundations»
# «Hells Bells»
# «For Those About to Rock (We Salute You)»

* Բոլոր տեսահոլովակները հրապարակվել են 2005 թվականին  Family Jewels-ի վիդեոհավաքածուում։
*

## Ձայնագրման մասնակիցներ
* Բրայան Ջոնսոն - վոկալ
* Անգուս Յանգ - սոլո կիթառ
* Մալքոլմ Յանգ - ռիթմի կիթառահար
* Քլիֆ Վիլլիամս - բաս կիթառ
* Սայմոն Ռայթ - հարվածային

### Նաև
* Ֆիլ Ռադ - հարվածային «You Shook Me All Night Long», «Ride On», «Hells Bells» և «For Those About to Rock (We Salute You)»-ում
* Բոն Սկոթ - վոկալ «Ride On»-ում
* Մարկ Էվանս - բաս կիթառ «Ride On»-ում

## Հիթ-շքերթներ

## Վաճառք

## Ծանոթագրություններ

## Արտաքին հղումներ
* Ալբեմի երգերի տեքստերը
* Who Made Who на discogs.com

Կատեգորիա:1986 ալբոմներ
Բահիայի պալատ

**Բահիայի պալատը**, 19-րդ դարի վերջի պալատ է, որը գտնվում է Մարաքեշում, Մարոկկոյում։ Քաղաքի գլխավոր տեսարժան վայրերից մեկն է։

## Պատմություն
Պալատի շինարարության ճշգրիտ ժամկետներն անհայտ են։ Այն կառուցվել է երկու փուլով 1859-1867-ական թվականներին, Սուլթան Մարոկկո Մուհամմեդ IV-ի նախկին ստրուկ՝ Սի Մուսայի հրամանով։ Մարաքեշի մեդինայի հարավ-արևելյան մասում, կառուցվել է պալատի հյուսիսային մասը։

1894-1900 թվականներին Սայի Մուսայի որդին, Բա Ահմեդը, ով հոր մահվանից հետո դարձավ Սուլթան Աբդ ալ-Ազիզ IV-ի մեծ վեզիրը, կատարեց շինարարության երկրորդ փուլը` ընդարձակելով պալատական համալիրի հարավային մասը։ Բահ Ահմեդը շատ հարուստ ու հզոր էր, ինչը դուր չէր գալիս Սուլթանին, և 1900 թվականին Վեզիրի մահից անմիջապես հետո պալատը թալանում է։ Տասներկու տարի անց ֆրանսիական գեներալ Մարշալ Լյոտը, ով ղեկավարում էր Մարոկկոյի ֆրանսիական գաղութը, վերակառուցեց պալատը և դարձրեց իր նստավայրը Մարաքեշում։

Ներկայումս շենքը բաց է այցելուների համար։ Կան համերգներ արաբա-անդալուզյան երաժշտության և արվեստի ցուցահանդեսներ։

մինի|աջից|Բահիայի պալատ

## Նկարագրություն
Արդեն կառուցումը սկսելուց հետո հարևանությամբ ձեռք էին բերվում նոր հողամասեր, որի արդյունքում պալատական համալիրը կառուցվել է փուլերով և կորցրել հստակ պլանավորումը։ Համալիրի տարածքում, որը զբաղեցնում է գրեթե 8 հա տարածք, կան շատրվաններ և այգի, հասմիկի, նարնջի և բանանի ծառեր, ախոռ, մզկիթ և համամ։

Պալատի սենյակները զարդարված են մարմարով, կերամիկական սալիկներով և մայրիով։ Այս նյութերը բերվել են ամբողջ Հյուսիսային Աֆրիկայից։ Մարմարը բերվել է Մեկնեսից, որտեղ այն հավանաբար բերվել է Կարրարայից և, որը մինչ այդ զարդարել է Մուլեյ Իսմայիլ պալատը կամ Էլ Բադիի պալատը։ Մայրին բերված էր Միջերկրական Ատլասից, իսկ տերակոտան `Թետուանից։

## Պատկերասրահ

Bahia Palace 11.jpg|Ներքին բակ
Bahia Palace 17.jpg|պատի դեկորները
Bahia Palace 08.jpg|կենտրոն|պատի դեկորները
Bahia Palace 04.jpg|առաստաղի դեկորները


## Ծանոթագրություններ

## Արտաքին հղումներ
* Photos of Bahia Palace

Կատեգորիա:Մարոկկոյի տեսարժան վայրեր
Կատեգորիա:Իսլամական ճարտարապետություն
Սուրբ Կատարինե եկեղեցի (Համբուրգ)

**Սուրբ Կատարինե եկեղեցի** (), Գերմանիայի Համբուրգ քաղաքի հինգ հիմնական լյութերական եկեղեցիներից (Hauptkirchen) մեկն է։ 13-րդ դարի թվագրվող եկեղեցու աշտարակի հիմքը Նոյվերք կղզում գտնվող փարոսից հետո համարվում է քաղաքի պահպանված երկրորդ հնագույն շինությունը։ Այն գտնվում է կղզում, որը նախկինում եղել է միջնադարյան քաղաքի հարավային սահմանը, գտնվում է Էլբա գետի վրա գտնվող պատմական նավահանգստի դիմաց։ Ավանդաբար այն ծառայել է որպես ծովայինների եկեղեցի։

## Պատմություն
մինի
Եկեղեցու գոյության ամենավաղ վկայումը սկսվում է 1256 թվականից։ Հիմնական կառույցը, որը բաղկացած էր եռակի անվակունդից, վերակառուցվել է 15-րդ դարի կեսերին հյուսիսգերմանական աղյուսե գոթական ոճով։ 1657 թվականին եկեղեցու աշտարակին ավելացվել է բարոկկո տանիքը, որի բարձրությունը եղել է 115 մետր։ Երկրորդ համաշխարհային պատերազմի ժամանակ՝  1943 թվականի հուլիսի 30-ին, օդային հարձակման ժամանակ եկեղեցին մեծ վնասներ է կրել, որից հետո մնացել են միայն արտաքին պատերը և եկեղեցու աշտարակի հիմքը։ Շենքը վերականգնվել է 1950-1957 թվականներին։

Եկեղեցու հայտնի հովիվներից են եղել Յոակիմ Վեստֆալը և Ֆիլիպ Նիկոլայը։

## Երգեհոն
Սուրբ Կատարինե եկեղեցին երգեհոն է  ունեցել 15-րդ դարի վերջում, և 16-րդ դարում այն համարվում էր Համբուրգում ամենակարևոր երգեհոնը։ Այն փոխարինվել է Հանս Շտելվագենի կողմից կառուցված նոր երգեհոնով, վերակառուցվել է 1670 թվականին և վերանորոգվել Յոհան Ֆրիդերիխ Բեսերի կողմից։ 1720 թվականին, ըստ Յոհան Մաթեզոնի, այս երգեհոնն ուներ մոտ 58 ստոպեր և մոտ 88 շարքեր՝ դասավորված ավելի քան 4 ստեղնաշարերի և ոտնակների վրա, որի շնորհիվ եղել է այդ ժամանակվա ամենամեծ երգեհոնը։

Երգեհոնն ու նրա պատյանը ավերվել են  Երկրորդ համաշխարհային պատերազմի ընթացքում Համբուրգի ռմբակոծման ժամանակ, չնայած 20 տարբեր ստոպերից 520 խողովակները պահպանվել են։ Flentrop ընկերության կողմից իրականացվող վերականգնման աշխատանքներն ավարտվել են 2013 թվականի հունիսին։ Rückpositiv-ը արդեն շահագործվում է և ներկայացվել է 2009 թվականի Զատկի օրը։ Երգեհոնի երեք այլ ստեղնաշարերի և ոտնակների աշտարակները վերագործարկվել են 2012 թվականի սեպտեմբերից։

## Գրականություն
* Johann Melchior Goeze: Homily of 1759 to contemplate the reconstruction of the tower of the church in 1659. Erneuertes Andenken der im Jahr 1659, den 3ten Febr. glücklich vollendeten Wiederherstellung des Thurms und der Hauptkirche zu St. Catharinen in Hamburg : welche im Jahr 1648, den 15ten Februar, durch einen erschröcklichen Sturmwind zerbrochen und verwüstet worden : Durch eine Dank- und Gedächtnis-Predigt Hamburg, 1759. OCLC 190825183 (գերմաներեն).
* Peter Stolt: Liberaler Protestantismus in Hamburg - im Spiegel der Hauptkirche St. Katharinen. Verein für Hamburgische Geschichte, Hamburg 2006. ISBN 3-935413-11-4 (գերմաներեն).

## Ծանոթագրություններ

## Արտաքին հղումներ
* Internetpräsenz Hauptkirche Sankt Katharinen
* Webseite zur Rekonstruktion der Orgel

Կատեգորիա:Գերմանիայի լյութերական եկեղեցիներ
Կատեգորիա:Եկեղեցիներ այբբենական կարգով
Կատեգորիա:Համբուրգի եկեղեցիներ
Ալգիմանտաս Մասյուլիս

**Ալգիմանտաս Մասյուլիս** (լիտ.` Algimantas Masiulis, ), թատրոնի և կինոյի լիտվացի խորհրդային դերասան, Լիտվական ԽՍՀ ժողովրդական արտիստ (1981 թ.), Մեծ իշխան Գեդիմինասի շքանշանի ասպետ։

## Կենսագրություն
Ալգիմանտաս Մասյուլիսը ծնվել է Լիտվայի Անիկշչայի շրջանի Սուրդեգիս գյուղում։ Նրա պապը հայտնի մանկավարժ և հրապարակախոս էր։ 1948 թվականին ավարտել է Պանևեժիսի դրամատիկական թատրոնին կից ստուդիան և մինչև 1978 թվականն աշխատել է նշված թատրոնում։ 1978 թվականից նա Կաունասի դրամատիկական թատրոնի դերասան էր։

Առաջին անգամ կինոյում նկարահանվել է 1957 թվականին։ Համընդհանուր ճանաչման է արժանացել 1966 թվականին, երբ նկարահանվել է Վիտաուտաս Ժալակյավիչյուսի «Ոչ ոք չէր ուզում մեռնել» կինոնկարում։ Նա բնավորության մեծագույն դերասան էր և կարողանում էր վառ կերպով բացահայտել կերպարի բնավորությունը, ունակ էր իր կողմից ստեղծված կերպարներին հաղորդել իրական կենսանյութ։ Նա թատրոնի բեմում խաղացել է մոտ 160 դեր, իսկ կինոյում կերտել մոտ 100 կերպար։

Ալգիմանտաս Մասյուլիսը մահացել է 2008 թվականի օգոստոսի 19-ին` հաստ աղիքի քաղցկեղից և թաղված է Կաունասում։

## Մասնակի ֆիլմագրություն

## Ծանոթագրություններ

Կատեգորիա:Հուլիսի 10 ծնունդներ
Կատեգորիա:1931 ծնունդներ
Կատեգորիա:Անձինք այբբենական կարգով
Կատեգորիա:Օգոստոսի 19 մահեր
Կատեգորիա:2008 մահեր
Կատեգորիա:Կաունաս քաղաքում մահացածներ
Կատեգորիա:Դերասաններ այբբենական կարգով
Կատեգորիա:Խորհրդային դերասաններ
Կատեգորիա:Լիտվացի դերասաններ
Կատեգորիա:20-րդ դարի դերասաններ
Կատեգորիա:Թատրոնի դերասաններ
Կատեգորիա:Քաղցկեղից մահացածներ
Կատեգորիա:Լիտվական ԽՍՀ ժողովրդական արտիստներ
Գմբեթավոր քաղաք

**Գմբեթավոր քաղաք** (), քաղաքային խոշոր գոտին մեկ տանիքի տակ ընդգրկող հիպոթետիկ կառույց։ Նկարագրությունների մեծամասնությունը գմբեթը ներկայացնում են հերմետիկ, որոնց մեջ ստեղծվում է բնակեցման հարմար միջավայր, որտեղ վերահսկվում է օդի ջերմաստիճանը, բաղադրությունը և որակը, քանի արտաքին մթնոլորտը (կամ դրա բացակայությունը) սովորաբար անբարենպաստ է բնակեցման համար մեկ կամ ավելին պատճառներով։ Գմբեթավոր քաղաքները 20-րդ դարի սկզբից հանդիսանում են գիտական ֆանտաստիկայի և ապագայաբանության հիմնական բաղադրիչներից մեկը, և կարող են տեղակայվել ինչպես Երկիր մոլորակի, այդպես էլ Լուսնի կամ այլ մոլորակների վրա։

## Ծագումը
Հստակ հայտնի չէ, թե երբ առաջացել գմբեթավոր քաղաքի գաղափարը։ *Գմբեթավոր քաղաք* *(domed city)* արտահայտությունը առաջին անգամ կիրառվել է 19-րդ դարում, սակայն այլ իմաստով՝ գմբեթավոր շենքերով հորիզոնի գիծ en: Վաղ գիտական ֆանտաստիկայի կատալոգի մեջ հիշատակվում է բրիտանացի հեղինակ Ուիլյամ Դելայլ Հայի *Three Hundred Years Hence* անվանմամբ 1881 թվականի սոցիալիստական և սպիտակ սուպրեմատիստական ֆանտաստիկ վեպը։ Գրքում նկարագրված է ապագայի քաղաքակրթություն, որտեղ մարդկության մեծամասնությունը ապրում է ծովի հատակին՝ ապակիապատ գմբեթների տակ գտնվող քաղաքներում, օգտագործելով մոլորակի ցամաքային մասը հիմնականում գյուղատնտեսության համար։ Հայտնի են նաև 20-րդ դարասկզբի գմբեթավոր քաղաքների նման հիշատակումների մի քանի այլ օրինակներ։

## Ինժեներական առաջարկներ
1960-1970-ականների ընթացքում գմբեթավոր քաղաքի գաղափարը լայնորեն քննարկվել է գիտական ֆանտաստիկայից դուրս։ 1960 թվականին ինժեներ Բաքմինսթեր Ֆուլերը նկարագրել է Նյու Յորքի Միդթաուն Մանհեթեն թաղամասը շրջապատող 3 կիլոմետրանոց գեոդեզիական գմբեթ, որը կարող է կարգավորել եղանակը և նվազեցնել օդի աղտոտվածությունը։ 1979 թվականին գմբեթավոր քաղաքի մոդել է առաջարկվել նաև Վերմոնտ նահանգի Վինոնոսկի քաղաքի համար, իսկ 2010 թվականին՝ Հյուսթոնի։

## Ծանոթագրություններ

Կատեգորիա:Գիտական ֆանտաստիկայի թեմաներ
Քաղաք գմբեթավոր
Կատեգորիա:Զարգացող տեխնոլոգիաներ
Կատեգորիա:Հորինված բնակավայրեր
Կատեգորիա:Տիեզերքի գաղութացում
Սերգեյ Դոնսկի

**Սերգեյ Դոնսկոյ** (, ), ռուս պետական գործիչ, Ռուսաստանի Դաշնության բնական պաշարների և բնապահպանության նախարար (2012 թ․ մայիսի 21-ից)։ 2-րդ դասի գործող պետական խորհրդական։

## Կրթություն
* 1992՝ Գուբկինի անվան նավթագազային պետական համալսարան, «ավտոմատիկա և հեռուստամեխանիկա» մասնագիտությամբ։

## Կարիերա
* 1992-1993՝ միկրոպրոցեսորային համակարգերի լաբորատորիայի ինժեներ։ 
* 1993՝ « Ձեր արժեքավոր թղթերը» և ներդրումային արդյունաբերական «ՍԻՆՏ» ընկերությունների բրոքեր։
* 1995-1996՝  ՍԻՆՏ ներդրումային ընկերության դրամական շուկայի գործիքների բաժնի պետ։
* 1996-1998՝ Պրեմա-Ինվեստ ՓԲԸ դեպարտամենտում վերլուծության և մարքեթինգային բաժնի վերլուծաբան։
* 2000՝ «Լուկոյլ»  ԲԲԸ ֆինանսական դեպարտամենտ։ 
* 2001-2005՝ բաժնի պետ Զարուբեժնեֆտ ԲԲԸ-ում։

## Քննադատություն
2017 թվականի ամռանը Transparency International-ը նախարարին մեղադրել է շահերի բախման մեջ։ Սերգեյ Դոնսկոյի կինն ու զոքանչը մտնում են «Քո բնությունը» կենտրոնի հիմնադիրների կազմի մեջ, որը հանդիսանում է նախարարության գործընկերը  և վայելում է պետական մարմինների և Նովատեկ ընկերության աջակցությունը։

## Ընտանիք
Ամուսնացած է, ունի երեք որդի։

## Ծանոթագրություններ

Կատեգորիա:Ռուս քաղաքական գործիչներ
Կատեգորիա:Ռուս պետական գործիչներ
Լենի Ռոբրեդո

**Լենի Ռոբրեդո** (, ), ֆիլիպինցի պետական և քաղաքական գործիչ։ 2016 թվականի հունիսի 30-ից զբաղեցնում է երկրի փոխնախագահի պաշտոնը։

## Կենսագրություն
Լենի Ռոբրեդոն ծնվել է 1965 թվականի ապրիլի 23-ին Ֆիլիպինների Հարավային Կամարինես պրովինցիայի Նագա քաղաքում։ Հայրը եղել է դատավոր, իսկ մայրը՝ անգլերենի պրոֆեսոր։ 1986 թվականին ավարտել է Դիլիմանի Ֆիլիպինյան համալսարանի տնտեսագիտության ֆակուլտետը։ Դեղին հեղափոխության իրադարձությունների ազդեցության ներքո որոշել է պետական ծառայության անցնել Ֆիլիպինների Բիկոլի շրջանում։ 1987 թվականին ամուսնացել է Ջեսի Ռոբրեդոյի հետ։ Զույգը ունի երեք դուստր։

1996 թվականին Լենի Ռոբրեդոն ծառայության է անցել Ֆիլիպինների արդարադատության դեպարտամենտում։ 2012 թվականին զբաղեցրել է Հարավային Կամարինեսում Ֆիլիպինների լիբերալ կուսակցության առաջնորդի պաշտոնը։ 2012 թվականի օգոստոսի 18-ին երկրի ՆԳՆ ղեկավար Ջեսի Ռոբրեդոն մահացել է ավիավթարի արդյունքում։ 2016 թվականի հունիսի 30-ին Լենի Ռոբրեդոն նշանակվել է Ֆիլիպինների փոխնախագահի պաշտոնում։

## Ծանոթագրություններ

Կատեգորիա:21-րդ դարի կին քաղաքական գործիչներ
Կատեգորիա:Ֆիլիպինցի քաղաքական գործիչներ
Զիփ2

Zip2-ը մի ընկերություն էր, որը տրամադրում և լիցենզավորում էր թերթերի առցանց քաղաքային ուղեցույց։ Ընկերությունը հիմնադրվել է Կալիֆոռնիա նահանգի Պալո Ալտո քաղաքոոմ 1995 թվականին եղբայրներ Իլոն և Քիմբալ Մասկերի և Գրեգ Քուրի կողմից։ Սկզբում Գլոբալ Լինքը աշխատում էր տեղական ընկերությունների հետ,  սակայն հետագայում սկսեց օժանդակել թերթերի առցանց ուղեցույցներին, նախքան Compaq Computer-ի կողմից ձեռք բերվելը։

## Պատմություն
Գլոբալ Լինք Ինֆորմացիոն ցանցը հիմնադրվել է 1995 թվականին Իլոն և Քիմբալ Մասկ եղբայրների և Գրեգ Կուրիի կողմից Կալիֆոռնիայի Պալո Ալտո քաղաքում, մի քանի ներդրողների չնչին գումարով, և Կուրիի կողմից հատկացված 6,000 ԱՄՆ դոլարով։ Էշլի Վենսի Իլոն Մասկի կենսագրության գրքի մեջ ասվում է, որ Մասկի հայրը, Էրոլ Մասկը, այդ ժամանակահատվածում տրամադրել է 28,000 ԱՄՆ դոլար, սակայն Մասկը հետագայում հերքել է այդ փաստը։

Սկզբում Գլոբալ Լինքը տեղական ընկերություններին տրամադրում էր օգտատերերին կապող և ուղղորդող ծառայություններ։ Առաջին համակարգը ստեղծելու համար Իլոն Մասկը միացրել է անվճար Նավտեք տվյալների բազան, Պալո Ալտոյի բիզնեսների տվյալների բազայի հետ։

1996 թվականին Գլոբալ Լինքը Մոհր Դավիդով Ձեռնարկությունից ստացել է 3 միլիոն ԱՄՆ դոլար ներդրում և պաշտոնապես փոխել է իր անունը Zip2 Դավիդով Ձեռնարկությունը փոխեց Zip2- ի հիմնարար ռազմավարությունը։ Իլոն Մուսկը նշանակվել էր գլխավոր տեխնոլոգիայի պատասխանատու և Ռիչ Սորկին դարձել էր գլխավոր գործադիր տնօրեն։ Zip2-ն իր «պաշտոնական կարգախոսը» անվանեց «Մենք ուժ ենք տալիս»։ Zip2-ը համագործակցեց Նյու Յորք Թայմսի, Նայթ Ռիդրի և Hearst կորպորացիայի հետ և նրա համագործակցությունը թերթերի հետ, այն դարձրել է «ԱՄՆ-ի թերթերի ոլորտի առցանց քաղաքային ուղեցույցերի առաջնորդը», ըստ «Խմբագիր և Հրատարակիչ» պարբերականի։

1998 թվականին ընկերությունը համագործակցել է մոտ 160 թերթերի, այդ թվում ` Նյու Յորք Թայմսի հետ։ Հիմնադիր Իլոն Մասկի խոսքերով, այդ թերթերից 20-ը հանգեցրել են լայնածավալ քաղաքի ուղեցույցներին։ Նյու Յորք Թայմսը հաղորդել է, որ Zip2-ը նաև թերթեր է տրամադրել առցանց գրացուցակով, օրացույցով և էլեկտրոնային փոստով, իրենց հիմնական առաջարկի հետ միասին։

## Ծանոթագրություններ
JenTower

մինի

**JenTower** (Են աշտարակ), երկնաքեր Գերմանիայի Ենա քաղաքում։

## Անվանում
Աշտարակը հայտնի է բազմաթիվ անուններով՝ պաշտոնական և ոչ պաշտոնական։ 1992 թվականից մինչև 2005 թվականի հունվար ընկած ժամանակահատվածում աշտարակը կոչվել է Ինտերշոփ աշտարակ՝ հիմնական վարձակալ Ինտերշոփ կոմունիքեյշն AG-ի անվանումով։ 2004 թվականի նոյեմբերի 30-ին շենքը վերանվանվել է JenTower: Մինչև 1995 թվական շենքը օգտագործվել է Ենայի Ֆրիդրիխ Շիլլերի անվան համալսարանի կողմից, ուստի դեռևս հայտնի է որպես համալսարանի աշտարակ։

Լրացուցիչ ոչ պաշտոնական անուններն են՝ Phallus Jenensis,  Keksrolle (Կեքս ռուլետ) կամ Henselmann աշտարակ՝ ճարտարապետ Հերման Հենզելմանի անունով։ Հաճախ այն պարզապես կոչվում է աշտարակ։

## Շրջակայքի շինություններ
JenTower-ը գտնվում է հենց այսպես կոչված 15-րդ շենքի դիմաց, որն առաջին գերմանական բարձրահարկ շենքն էր։ Շենք 15-ը կառուցվել է 1915 թվականին՝ 43 մետր բարձրությամբ ճարտարապետ Ֆրիդրիխ Պյուտցերի (1871-1922) նախագծով։ Հարևանությամբ են գտնվում այլ շենքեր՝ Հենզելմանի կողմից նախագծված  Շենք 36-ը (այսօր Ջենոպիկի նստավայրը) և Շենք 59-ը (Carl Zeiss Ենայի հետազոտական շենքը)։

## Կառուցում
Աշտարակի ճարտարապետը Գերմանիայի Դեմոկրատական Հանրապետության ամենահայտնի ճարտարապետներից մեկն է՝ Հերման Հենզելմանը։ Մոնոլիտ աշտարակի գաղափարը՝ որպես «քաղաքային թագ», մշակվել է 1920-ական թթ. Մագդեբուրգ քաղաքի ճարտարապետ Բրունո Տաուտի կողմից։

Շինարարությունը սկսվել է 1969 թվականի հունիսին՝ Երկրորդ համաշխարհային պատերազմից պահպանված բնակելի և բիզնես շրջանում։ Հիմնաքարը դրվել է 1970 թվականի ապրիլի 30-ին։ Շինարարությունն իրականացվել է սահող կաղապար մեթոդով և ավարտվել է 1972 թվականի հոկտեմբերի 2-ին՝ 127 մետր բարձրությամբ։ Շրջանաձև աշտարակը երկաթբետոնե կառույց է, երկու ներքնահարկով, 3.20 մետր հաստությամբ հիմքով և 33 մետր տրամագծով։ 1972-1973 թվականներին շենքը եղել է Գերմանիայի ամենաբարձր կառույցը։

1999 թվականին շենքը վաճառվել է։ Ներդրողը մոդերնիզացիան ավարտել է 2001 թվականին։ Ավելացվել են երկու լրացուցիչ հարկեր և UMTS ալեհավաք, իսկ 28-րդ և 29-րդ հարկերը վերածվել են ռեստորանի։ Ալեհավաքի հետ միասին աշտարակի բարձրությունը հասնում է 159 մետրի։ Շենքն ամենաբարձրն է Արևելյան Գերմանիայում, իսկ Գերմանիայում 21-րդ ամենաբարձր կառույցն է։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Գերմանիայի երկնաքերեր
Կատեգորիա:Գերմանիայի շենքեր և կառույցներ
Լևոն Նորաշխարհյան

**Լևոն Նորաշխարհյան** նաև **Ենի Դունյայան** (), հայ հասարակական և ազատագրական գործիչ, ուսուցիչ, գրող, Զեյթունի ազատագրական շարժման ղեկավարներից մեկը։

Նազարեթ Նորաշխարհյանի որդին և Հակոբ Նորունիի հայրը, Զեյթունի Նորաշխարհյանների իշխանական տոհմից։

## Կենսագրություն
Լևոն Նորաշխարհյանը ծնվել է 1894 թվականին Զեյթունում։ Նա Զեյթունի չորս իշխանական տոհմերից մեկի՝ Նորաշխարհյանների շառավիղներից է և Զեյթունի ազատագրական շարժման առաջնորդներից մեկի՝ Նազարեթ Նորաշխարհյանի (Նազարեթ Չավուշ) որդին։ 1912 թվականին ավարտելով ծննդավայրի բարձրագույն վարժարանը, աշխատանքի է անցել նույն կրթարանում, որպես ուսուցիչ։ 1915 թվականին տեղահանվելով՝ նա իր հայրենակիցների հետ քշվում է դեպի սիրիական անապատները, ուր և կրում է Մեծ Եղեռնի բոլոր սարսափներն ու դառնությունները։ 1919 թվականին վերապրող մոտ տաս հազար հայրենակիցների հետ վերադառնում է ծննդավայր և լծվում վերաշինական աշխատանքների։

1919-1921 թվականներին Լևոն Նորաշխարհյանը Զեյթունի «Ազգային միության» վարչական անդամ էր, որը տնօրինում էր վերապրողների կյանքը։ 1921 թվականին չդիմանալով թուրքական ուժերի տևական ճնշումներին և սպառնալիքներին, զեյթունցիները որոշում են դատարկել Զեթյունը և նահանջել ֆրանսիական գոտի։ Լևոն Նորաշխարհյանը եղել է նահանջի ղեկավարների մեկը։ 1921 թվականից նա հաստատվում է Հալեպում, 1923-1937 թվականներին՝ Մուսա լեռում, ուր զբաղվում է ուսուցչությամբ։

1928 թվականին նա Մուսա լեռան շրջանում հիմնում է Նոր Զեյթուն ավանը և ձեռնահասորեն ղեկավարում այն։ 1937-1948 թվականներին ապրել է Հալեպում, իսկ 1948 թվականից մինչ մահը՝ 1968 թվականը՝ Բեյրութում։ 1962 թվականին Լևոն Նորաշխարհյանը հրավիրվել է Սովետական Հայաստան, որպես սփյուռքահայ զեյթունցիների ներկայացուցիչներից մեկը և մասնակցել ՀՍՍՀ ԳԱ-ի կողմից կազմակերպված Զեյթունի 1862 թվականի ապստամբության հարյուրամյակին նվիրված միջոցառումներին։

Լևոն Նորաշխարհյանը մահացել է 1968 թվականին Բեյրութում։

## Աշխատություններ
Լևոն Նորաշխարհյանը գրել է «Զեյթունը 1914-1921 թթ.» հուշագրությունը, որը ընդգրկում է Զեյթունում 1914 թվականից մինչև 1921 թվականները տեղի ունեցած իրադարձությունները։ Հուղագրությունը իր մեջ պարունակում է պատմական եղելություններ, Զեյթուն գավառակի և քաղաքի մասին աշխարհագրական և վիճակագրական տեղեկություններ, բնակչության սոցիալ-տնտեսական կյանքի նկարագիր։

## Աղբյուրներ
* «Զեյթունը 1914-1921 թթ.» (Հուշեր), Լևոն Նորաշխարհյան, հրատարակչությամբ՝ ՀՍՍՀ ԳԱ, 1984, Երևան, էջ 5-7
* 1962 թվականի ազգային-եկեղեցական ժողովի պատգամավորների ցուցակը

Կատեգորիա:Հայ հասարակական գործիչներ
Կատեգորիա:Հայ մանկավարժներ
Կատեգորիա:Հայ տղամարդ գրողներ
Կատեգորիա:Նորաշխարհյաններ
Վյաչեսլավ Մանուչարով

**Վյաչեսլավ Ռաֆայելի Մանուչարով** (ռուսերեն՝ Вячеслав Рафаэльевич Манучаров, ), թատրոնի և կինոյի ռուսական դերասան, հեռուստահաղորդավար, երգիչ։

## Կենսագրություն
Վյաչեսլավ Մանուչարովը ծնվել է Մոսկվայի մորթեղենի առաջին գործարանի տնօրենի` Ռաֆայել Մանուչարովի և վարսահարդարման սրահի տնօրեն Նադեժդա Շեպելևա-Կոպեյկոյի ընտանիքում։ Նրա հայրական ազգանունը Մանուչարյանց է, իսկ մայրական կողմի արմատներով, նա ծագում է բնիկ մոսկվացիներ համարվող հին ազնվական, իշխան Շեպելևների տոհմից, ովքեր ուղիղ հարազատական կապ ունեին Մուսինների և Պուշկինների հետ։ Վյաչեսլավի հայրական տատը` Շուշանիկ Մանուչարյանցը եղել է Վլադիմիր Լենինի անձնական քարտուղարն ու գրադարանավարը։ Վյաչեսլավի դաստիարակությամբ զբաղվել է տատը, ով գեներալի կին էր և այդ հանգամանքը առիթ է հանդիսացել, որպեսզի Վյաչեսլավի մանկությունն անցնի Պերեդելկինոյում, Ծղալտուբոյում և Սաուլկրաստիում գտնվող գեներալների կառավարական ամառանոցներում։

Վյաչեսլավը սովորել է Մոսկվայի պետական համալսարանի քիմիայի ֆակուլտետին կից դպրոցում։ Դեռ դպրոցական տարիներին նկարահանվել է ռուսական առաջին երիտասարդական «Հասարակ ճշմարտություններ» հեռուստասերիալում։ 2003 թվականին ավարտել է Բորիս Շչուկինի անվան բարձրագույն թատերական ուսումնարանը։ 2003-2009 թվականներին աշխատել է Ռուսական ակադեմիական երիտասարդական թատրոնում։ 2012 թվականից համագործակցում է Սանկտ Պետերբուրգի Արկադի Ռայկինի անվան էստրադայի թատրոնի հետ։

Որպես դերասան, 2008-2011 թվականներին հեռուստատեսությամբ հանդես է եկել «Մեծ տարբերություն» երգիծական շոուի եթերում, որտեղ նմանակել է ռուսական շոու բիզնեսի ներկայացուցիչների, դերասանների, երգիչների և այլ մասնագիտությունների տեր մարդկանց։ Տարբեր հեռուստաալիքներով վարել է բազմաթիվ հաղորդումներ` «Կյանքի համը», «Սիրահարվելու 10 առիթներ», «Cosmopolitan. Տեսատարբերակ», «Հարուստներ և հայտնիներ», «Խոհանոցում` ով ում» և այլ հաղորդումներ։ 2011 թվականին ձայնագրել և կատարում է խորհրդային էստրադայի հիթեր և երգեր ֆիլմերից։

## Անձնական կյանք
Վյաչեսլավ Մանուչարովի առաջին կինը Վիկտորյա Սելիվյորստովան էր։ Ունեն մեկ դուստր։ Երկրորդ կինը Դորա Նադեժդինան է։ Նրանք ունեն երկու երեխա` մեկ դուստր և մեկ որդի։

## Մրցանակներ
* 2002 - Անդրեյ Միրոնովի անվան մրցանակի դափնեկիր։
* 2003 - Յակով Սմոլենսկու անվան մրցանակի դափնեկիր։
* 2007 - «Մոսկովսկի կոմսոմոլեց» («Московский комсомолец») թերթի մրցանակ` «Ինքնասպանը» ներկայացումում տղամարդու լավագույն երկրորդական դերի համար։
* 2015 - Fashion People Awards-2015 մրցանակը` «Տարվա դերասան»։

## Մասնակի ֆիլմագրություն

## Ծանոթագրություններ

Կատեգորիա:1981 ծնունդներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Բորիս Շչուկինի անվան թատերական ինստիտուտի շրջանավարտներ
Կատեգորիա:Դերասաններ այբբենական կարգով
Կատեգորիա:Թատրոնի դերասաններ
Կատեգորիա:Հեռուստահաղորդավարներ
Կատեգորիա:Հոկտեմբերի 6 ծնունդներ
Կատեգորիա:Մոսկվա քաղաքում ծնվածներ
Կատեգորիա:Ռուս դերասաններ
Կատեգորիա:Ռուս երգիչներ
Կատեգորիա:Ռուս կինոդերասաններ
Կատեգորիա:Ռուս հաղորդավարներ
Կատեգորիա:Ռուս մանկավարժներ
Կատեգորիա:Ռուս քարոզիչներ
Կատեգորիա:Ռուսաստանի Դաշնության վաստակավոր արտիստներ
Կատեգորիա:Ռուսաստանի հեռուստատեսության դերասաններ
Սեդա Թումանյան

**Սեդա Թումանյան** նաև **Սեդա-Հայկանուշ Թումանյան** (), հայ գյուղատնտես և թարգմանչուհի։

Բանաստեղծ Հովհաննես Թումանյանի դուստրը։

## Անվան պատմությունը
Ծննդյան վկայականում Սեդա անվան դիմաց գրված է նաև Հայկանուշ։ Այն մի պատմական հանդիպման արդյունք է, որը տեղի ունեցավ  մինչ աղջկա ծնունդը Անդրանիկ զորավարի և Հովհաննես Թումանյանի միջև։ Իմանալով, որ Թումանյանների ընտանիքում համալրում է սպասվում, Անդրանիկ զորավարն առաջարկում է Հովհաննես Թումանյանին տղա ծնվելու դեպքում, ի նշան իրենց բարեկամության, երեխային կոչել Հայկ՝ իր քեռորդու անունով, ով ընկել էր հերոսի մահով, իսկ աղջկա դեպքում Հայկանուշ՝ ի հիշատակ իր քրոջ վաղամեռիկ դստեր։ Հովհաննես Թումանյանը չի անտեսում իր բարեկամի կամքը, բայց և կատարում է իր ընտանիքի կամքը` նորածնին կոչելով՝ Սեդա-Հայկանուշ։

## Կենսագրություն
Սեդա Թումանյանը ծնվել է 1905 թվականին Թիֆլիսում։ Գայանյան օրիորդաց դպրոցն ավարտելուց հետո Սեդան սովորել է Երևանի պետական համալսարանի գյուղատնտեսական ֆակուլտետում և Եսսենտուկիում մասնակցել ռենտգենոլոգիայի դասընթացներին։ Թարգմանել է Պոլ դե Կրայֆի «Միկրոբներ որոնողները» գիրքը, որ պատմում է Կոխի, Պաստերի, Մեչնիկովի մասին։ Սեդան մեծ մասնակցություն է ունեցել Թիֆլիսի իրենց բնակարանից իրերի` Երևան փոխադրման և հուշասենյակների ձևավորման գործում։

Ունեցել է մեկ դուստր` Իրմա անունով։

Մահացել է 1988 թվականին։

## Պատկերասրահ

Tumanyan Family.jpg|Թումանյանների ընտանիքը


## Աղբյուրներ
* Հովհաննես Թումանյանի զավակները
* Հովհաննես Թումանյանի զավակները 

Կատեգորիա:Հայ գյուղատնտեսներ
Կատեգորիա:Հայ թարգմանիչներ
Կատեգորիա:Թումանյաններ
Կատեգորիա:ԵՊՀ շրջանավարտներ
Գրքապիտակ

[thumb|[Ավստրալիայի հետազոտող սըր Ջոն Ֆորեսթի (1847-1918) գրքապիտակը]]
**Իգրոց, գրքապիտակ** ( , «ի գրոց, գրքերից» բառից), գրքանիշ, որ հաստատում է գրքի սեփականատիրոջը։ Գրքապիտակը փակցվում է կամ կնքվում է կազմաթղթի ձախ անկյունում։ Գրքի կազմի արտաքին մասում պատկերված պիտակը կոչվում է սուպերպիտակ։

## Ընդհանուր տեղեկություններ
Սովորաբար գրքապիտակի վրա նշվում է գրքի սեփականատիրոջ անունն ու ազգանունը և նրա մասնագիտության, հետաքրքրությունների կամ գրադարանի մասին պատմող փոքր լուսանկար։ Գրքապիտակի հայրենիքը համարվում է Գերմանիան, որտեղ այն հայտնվել է գրատպության գյուտից քիչ անց։
Պարզագույն գրքապիտակն իրենից ներկայացնում է թղթե պիտակ` գրքի սեփականատիրոջ անունով (երբեմն կարող է ուղեկցվել կարգախոսով կամ տարբերանշանով)։ Գեղարվեստական գրքապիտակներն իրենցից ներկայացնում են տպագրված գրաֆիկա։ Դրանք ստեղծվում են փորագրության տարբեր մեթոդներով. կարող են փորագրված լինել պղնձի, փայտի կամ լինոլեումի վրա։ Գեղարվեստական գրքապիտակների հեղինակներից են Ալբրեխտ Դյուրերը, Վլադիմիր Ֆավորսկին և շատ այլ նկարիչներ։ 
Գեղարվեստական գրքապիտակների մեջ առանձնացվում են.
* *գերբային*, դրանք ներկայացնում են սեփականատիրոջը պատկանող գերբը և հատկանշական են 16-18-րդ դարերի համար։ ԽՍՀՄ-ում գերբային գրքապիտակների հանդեպ հատուկ վերաբերմունք կար 1920-ական թվականներին, չարտագաղթած պալատականների շրջանում։ Այդ հետաքրքրվածության ամենաուշ դրսևորումն է դարձել Գերբային գրքապիտակների հավաքածուն։ 
* *վենզելային*, սեփականատիրոջ անվան առաջին տառերով զարդանախշված գրքապիտակներ,
* *թեմատիկ*, դրանք առավել տարածված են դարձել 19-րդ դարում և իրենցից ներկայացնում են բնապատկերների, ճարտարապետական մոտիվների, տարբերանշանների պատլկերներ, որոնք արտահայտում են գրադարանի սեփականատիրոջ ճաշակը, հետաքրքրություններն ու մասբագիտությունը։

## Պատկերասրահ

Պատկեր:Exlibris munich.jpg|Բավարիայի պետական գրադարանի գրքապիտակը
Պատկեր:Biblioteka Uniwersytecka w Wilnie.jpg|Ստեփան Ֆատորիայի համալսարանի գրքապիտակը 
Պատկեր:Wrangell ex-libris.jpg|Գ. Նարբուտ: Ն. Ն. Վրանգելի գրքապիտակը
Պատկեր:El MMSchultz1982.jpg|Միխայիլ Շուլցի գրքապիտակը
Պատկեր:Baron Günzburg coat of arms bookplate.jpg|Գինցբուրգների գրքապիտակը 
|Անատոլի Կոնենկոյի գրքապիտակը
Պատկեր:Toni Pecoraro Ex-libris Marco Fragonara.jpg|Մարկո Ֆրագոնարայի գրքապիտակը


## Գրականություն
**Հանրագիտարանային հոդվածներ**
* Книжный знак // Краткая литературная энциклопедия. Т. 3. — М., 1966.
*  (в пер.)
*  (в пер.)
*  (в пер.)

## Արտաքին հղումներ
* American Book-Plates: A Guide to Their Study with Examples by Charles Dexter Allen
* Экслибрисы из собрания РНБ 
* Это знак всех книг моих 
* Раздел «Экслибрис» на сайте Артемия Лебедева «Коллекционерус»

Կատեգորիա:Գրաֆիկա
Կատեգորիա:Գրքեր
Էդուարդ արքայազն (թատրոն)

**«Էդուարդ արքայազն»** (), թատրոն  Ուեսթ Էնդում, Լոնդոն, Մեծ Բրիտանիա։
Պատկանում է թատերական «Delfont Mackintosh Theatres» ընկերությանը։ Կոչվել է Անգլիայի թագավոր Էդուարդ VIII-ի անունով, երբ վերջինս դեռևս արքայազնի կարգավիճակում էր։

## Պատմություն
Թատրոնի շենքը կառուցվել է 1930 թվականին, ըստ ճարտարապետ Էդուարդ Սթոունի նախագծի։ Ներքին հարդարանքի դիզայնով զբաղվել են Մարկ Անրի Լևին և Գաստոն Լավերդետը. Բացվել է 1930 թվականի ապրիլի 3-ին, «Էդուարդ արքայազն» անունով, ի պատիվ այդ ժամանակ դեռևս արքայազն Էդուարդի։ Առաջին ներկայացումը եղել է Ռիո Ռիտա մյուզիքլը։
1935 թվականին Սթունը ձևափոխում է թատրոնը` դարձնելով այն պարասրահ ու կաբարե, «Լոնդոնյան խաղատուն» անունով ():
Շենքը լրջորեն տուժել է 1941 թվականի մայիսի 10-ի օդային հարձակումից։ Նրա շրջակայքում գտնվող բոլոր շինությունները ոչնչացել էին։ Ճարտարապետ Թոմաս Բրէդոկը փորձ է արել վերակառուցել շենքը։ 1942 թվականից շենքում է գտնվել «Քուինսբերի» բազմաֆունկցիոնալ ակումբը (), որը գործել է զինվորականների համար։ Այստեղ անց են կացվել տարբեր ներկայացումներ, որոնք հեռարձակվել են Բի-Բի-Սի-ով։
Երկրորդ համաշխարհային պատերազմի ավարտից հետո Թոմաս Բրէդոկն ու նրա եղբայրը կրկին ձևափոխում են շենքը` դարձնելով այն թատրոն` վերադարձնելով նրան «Լոնդոնյան խաղատուն» անվանումը. 1954 թվականին այն ձևափոխվում է և դառնում կինոթատրոն։ Համապատասխանբար, այն ստանում է նոր` «Casino Cinerama Theatre» անվանումը։ 
20 տարի անց իմպրեսարիո Բերդարդ Դելֆոնսը ձեռք է բերում թատրոնը 150 հազար ֆունտ ստերլինգով. «RHWL Architects» ճարտարապետական ընկերությունը ձևափոխում է շենքը, իսկ 1978 թվականին նրան է վերադարձվում պատմական` «Էդուարդ արքայազն» անվանումը։ Հունիսի 21-ին կայանում է «Էվիտա» մյուզիքլի համաշխարհային պրեմիերան։ 
1992-1993 թվականներին «RHWL Architects»-ի մասնագետները կոսմետիկ վերանորոգում և որոշ թարմացումներ են անում շենքում, լայնացնում են պատերը. Թատրոնը վարձույթով է տրամադրվում համաշխարհային ճանաչման մյուզիքլների համար։

## Բեմադրություններ
* 1930. «Ռիո Ռիտա» մյուզիքլ
* 1978. «Էվիտա» (մյուզիքլ, *համաշխարհային պրեմիերա*)
* 1986. «Շախմատ» մյուզիքլ
* 1989. «Ինչ էլ որ պատահի» մյուզիքլ
* 1991. «Էնդրյու Լլոյդ Ուեբերի երաժշտությունը»
* 1992. «Ոմանք ավելի տաք են սիրում» մյուզիքլ
* 1993. «Խենթանում եմ քեզ համար» մյուզիքլ
* 1996. «Մարտեն Գեր»
* 1998. «Լողացող թատրոն», «Վեսթսայդյան պատմություն» 
* 1999. «Mamma Mia!» (*համաշխարհային պրեմիերա)
* 2004. «Մերի Փոփինս» (մյուզիք, *համաշխարհային պրեմիերա*)
* 2008. «Տղաները Ջերսիից»
* 2014. «Միսս Սայգոն» 
* 2016. «Ալլադին» (*ընթացիկ'')

## Ծանոթագրություններ

## Արտաքին հղումներ
* «Էդուարդ արքայազն» թատրոնի պաշտոնական կայք  

Կատեգորիա:1930 հիմնադրումներ Անգլիայում
Կատեգորիա:Լոնդոնի թատրոններ
Լիկավիտ թատրոն

**Լիկավիտ թատրոն** (), բացօթյա թատրոն, Աթենքի երաժշտական բեմերից առավել հայտնին է հանրության շրջանում։ Թատրոնը գտնվում է Կոլինակիում, Լիկավիտի արևելյան մասում։ Թատրոնի հիմնադիրն է Աննա Սինոդինուն, ով երկար ժամանակ իմպրեսարիո էր։ Թատրոնի բեմում հանդես են եկել հույն և արտասահմանյան հայտնի կատարողներ, որոնց թվում են Դիմիտրիս Միտրոֆանոսը, Միչալիս Հադիանիսը, Մարիոս Ֆրանգուլիսը, Մորիսսին, The Dandy Warhols-ը, Pink Martini-ն, Սեզարիա Էվորան, Նինա Սիմոնը։

## Պատմությունը
Լիկավիտ թատրոնը հիմնվել է 1964-1965 թվականներին, հույն հայտնի դրամատիկական դերասանուհի և քաղաքական գործիչ Աննա Սինոդինուի նախաձեռնությամբ։ Հունաստանի վարչապետ Ջորջ Պապանդրեուի մեծ աջակցությամբ, Սինոդինուն իրավունք է ստացել 20 տարով վարձակալել լքված քարհանքի տարածքը և ստացել է շինարարության թույլտվություն` կառուցելու բացօթյա թատրոնը, որն այնուհետև պետք է  վերադարձվեր Հունաստանի ազգային զբոսաշրջության կազմակերպությանը։ Թատրոնի կառուցման նախագիծը մշակվել է ճարտարապետ Տակիս Զենոտոսի կողմից։ Նա, հաշվի առնելով ժամանակի ոգին և հնաոճ թատրոն կառուցելու` հասարակության ցանկությունները, մշակել է «քրոմբիշ» թեթև կառույցը, որը զբաղեցնում է քարհանքի դատարկությունը։ Թատրոնը տեղավորում է 3000 հանդիսատես, թեև սկզբում ենթադրվում էր, որ թատրոնը պետք է տեղավորեր 5000 հանդիսատես։
«Սև գնդապետներ»-ի (1967-1972 թվականներ) բռնապետության ժամանակ Լիկավիտ թատրոնը խլվել է Սինոդինուից։ Ներկայումս թատրոնը պատկանում է ԷՏԱ-ին (Ελληνικά Τουριστικά Ακίνητα):
250px|մինի|Լիկավիտ թատրոնը Լիկավիտ բլուրի բարձրությունից

## Ծանոթագրություններ

## Արտաքին հղումներ

* Լիկավիտ թատրոնի պատմությունը 

Կատեգորիա:Հունաստանի թատրոններ
Կատեգորիա:1965 հիմնադրումներ
Նաբիլ Աբիդալլա

**Նաբիլ Աբիդալլա** (, ), հոլանդացի ֆուտբոլիստ, որն ավարտել է իր կարիերան, հանդես է եկել որպես կիսապաշտպան և հարձակվող։

## Ակումբային կարիերա
Նաբիլ Աբիդալլան իր ֆուտբոլային կարիերան սկսել է Ամստերդամի «Այաքս» ակումբում, սակայն թիմի հիմնական կազմում չի խաղացել։ 2000 թվականին Նաբիլը տեղափոխվել է անգլիական «Իպսվիչ Թաուն» ակումբ, որի կազմում անցկացրած չորս տարիների ընթացքում նա մասնակցել է ընդամենը 6 խաղի․ թիմի կազմում իր դեբյուտը կատարել է 2001 թվականի փետրվարի 24-ին՝ Անգլիայի առաջնության՝ «Էվերթոնի» դեմ խաղում, որն ավարտվել է 2:0 հաշվով հօգուտ «Իպսվիչի»։

2004 թվականի հունվարին Նաբիլը վարձավճարով տեղափոխվել է «Նորթհեմփթոն Թաուն», որը հանդես էր գալիս Անգլիայի 3-րդ դիվիզիոնում։ Ամռանը խաղացողը հեռացել է «Իպսվիչից» ազատ գործակալի կարգավիճակով, քանի որ ակումբի հետ նրա պայմանագրի ժամկետն ավարտվել էր։ Ավելի ուշ նա խաղացել է Անգլիայի ստորին լիգաների «Հեյբրիջ Սուիֆտս» և «Կլեկտոն» ակումբներում։ Այնուհետև Աբիդալլան վերադարձել է Նիդեռլանդներ և խաղացել «Ալսմեր» ակումբում։

### «Ֆեսբերգս»
2008 թվականին Նաբիլը պայմանագիր է կնքել շվեդական «Ֆեսբերգս» ակումբի հետ, որը խաղում էր Շվեդիայի ֆուտբոլի լիգայի երկրորդ դիվիզիոնում։ Թիմում նա խաղացել է հինգերորդ համարի ներքո։ Դեբյուտը կատարել է ապրիլի 13-ին, «Լահոլմ» ակումբի հետ խաղում։ Առաջնության երրորդ փուլում Նաբիլը խփել է իր իր առաջին գոլը ակումբի կազմում՝ գրավելով «Ահլաֆորս» ակումբի դարպասը։ Սեպտեմբերին «Լերիե-Անգերեդսի» դեմխաղում Աբիդալլան իր կարիերայում առաջին անգամ ձևակերպել է հեթ-տրիկ։

Մրցաշրջանի ընթացքում նա մասնակցել է 19 խաղի՝ դառնալով հինգ գոլի հեղինակ։ Երկրորդ մրցաշրջանում ֆուտբոլիստը հազվադեպ է հայտնվել դաշտում․ նա մասնակցել է ութ խաղի՝ հիմնականում դուրս գալով փոխարիման։  Վերջին անգամ նա դաշտ է դուրս եկել 2009 թվականի սեպտեմբերի 12-ին «Ասմունդտորպսի» դեմ արտագնա խաղում։

### «Տորես»
2009 թվականի օգոստոսի վերջին Աբիդալլան մեկնել է մասնակցելու իտալական Սերիա C2-ի «Տորես» ակումբում, իսկ հետագայում պայմանագիր է կնքել ակումբի հետ։

## Ծանոթագրություններ

## Արտաքին հղումներ
* Ֆուտբոլիստի էջը Dutchplayers.nl կայքում 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Իպսվիչ Թաունի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Նորթհեմպտոն Թաունի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Դենիզ Բարըշ

**Դենիզ Բարըշ** (, ), թուրք նախկին ֆուտբոլիստ, ով հանդես է եկել կիսապաշտպանի և պաշտպանի դիրքերում։ Խաղացել է նաև Թուրքիայի ազգային հավաքականում։

## Ակումբային կարիերա
Դենիզ Բարիշը սկսել է իր կարիերան «SV Este 06/70» գերմանական սիրողական ակումբում։ 1999 թվականին նա պայմանագիր է կնքել Բունդեսլիգայի երկրորդ դիվիզոնում հանդես եկող «Սանտկ-Պաուլի» ակումբի հետ։ 2001 թվականի մայիսի 20-ին Դենիսը խփել է իր առաջին գոլը պրոֆեսիոնալ մակարդակով, որ հաղթանակ է պարգևել իր ակումբին «Նյուրնբերգի» դեմ արտագնա խաղում։ 2000/01 մրցաշրջանի արդյունքում «Սեն Պաուլին» տեղ է գրավել Բունդեսլիգայում։ 2001 թվականի հուլիսի 29-ին Դենիսը կատարել է իր դեբյուտը գերմանական բարձրագույն լիգայում՝ փոխարինման դուրս գալով «Հերթայի» դեմ տնային խաղի վերջում։

2002 թվականի ամռանը Դենիզը տեղափոխվել է թուրքական սուպերլիգայում հանդես եկող «Գենչերբիրլիգի»  ակումբ, որի կազմում անցկացրել է երկու մրցաշրջան։ 2003 թվականի ապրիլի 13-ին «Ֆեներբահչե» ակումբի դեմ խաղի վերջին րոպեին դարձել է գոլի հեղինակ, ինչի շնորհիվ մայրաքաղաքային ակումբը մրցակցի դաշտում խաղն ավարտել է ոչ-ոքի։ 2004 թվականի ամռանը Դենիզը տեղափոխվել է «Ֆեներբահչե», որտեղ նա անցկացրել է 6 տարի։  Այս ընթացքում նա ակումբի կազմում երկու անգամ դարձել է Թուրքիայի չեմպիոն և հաղթել Թուրքիայի Սուպերգավաթի խաղարկությունում։ 2010 թվականին Դենիզը պայմանագիր է կնքել «Անթալյասպոր» ակումբի հետ։ 2012 թվականի հոկտեմբերի 29-ին նա խփել է իր առաջին գոլն ակումբի կազմում՝ գրավելով «Ֆեներբահչեի» դարպասը, որի հետ հանդիպումն ավարտվել է «Անթալյասպորի» անսպասելի հաղթանակով։ 2013/14 մրցաշրջանի վերջում Դենիզն ավարտել է իր պրոֆեսիոնալ կարիերան։

## Ձեռքբերումներ
 «**[[Ֆեներբահչե ՖԱ|Ֆեներբահչե]]**»
* Թուրքիայի չեմպիոն (**1**) – 2004/05, 2006/07
* Թուրքիայի սուպերգավաթակիր (**1**) – 2007

 **[[Թուրքիայի ֆուտբոլի ազգային հավաքական|Թուրքիայի հավաքական]]**
* Կոնֆեդերացիաների գավաթի խաղարկության բրոնզե մեդալակիր (**1**) – 2003

## Ծանոթագրություններ

## Արտաքին հղումներ
* Ֆուտբոլիստի էջը mackolik.com կայքում
* 
* Ֆուտբոլիստի էջը worldfootball.net կայքում
* 

Կատեգորիա:Բունդեսլիգայի ֆուտբոլիստներ
Կատեգորիա:Թուրք ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Թուրքական ծագմամբ գերմանացիներ
Կատեգորիա:Թուրքիայի լեգեոներ ֆուտբոլիստներ
Կատեգորիա:Թուրքիայի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆեներբահչեի ֆուտբոլիստներ
Էկոլոգիական փակ համակարգ

[thumb|right|300px|[Biosphere 2]]
**Էկոլոգիական փակ համակարգ (ԷՓՀ)** (), էկոլոգիական համակարգ, որը այդ համակարգից դուրս գտնվող արտաքին աշխարհի հետ չի իրականացնում որևէ նյութափոխանակություն։ Այս հասկացությունը հաճախ օգտագործվում է փոքր արհեստական համակարգեր նկարագրելու համար։  Նման համակարգեր է հետաքրքրական են գիտության տեսանկյունից և ըստ հնարավորին կարող են տիեզերական թռիչքների ժամանակ, տիեզերական կայանների վրա կամ տիեզերական բնակավայրերում կյանքի ապահովման համակարգ հանդիսանալ։

Էկոլոգիական փակ համակարգում մեկ կենսաբանական տեսակի կողմից արտանետված ցանկացած մնացուկներ կարող են օգտագործվել նվազագույնը մեկ այլ կենսաբանական տեսակի կողմից։ Եթե նպատակն է կյանքի այնպիսի տեսակների ապահովումը, ինչպիսիք են մարդիկ կամ մկները, ապա այնպիսի արտանետումներ, ինչպիսիք են ածխաթթու գազը, կղկղանքները կամ մեզը, վերջնական արդյունքում կարող են փոխակերպվել թթվածնի, սննդամթերքի կամ ջրի։

## Ծանոթագրություններ

Կատեգորիա:Զարգացող տեխնոլոգիաներ
Կատեգորիա:Էկոլոգիական գործընթացներ
Կատեգորիա:Համակարգերի էկոլոգիա